**200820**

**Мінажат терапиясының артықшылықтары**

***«Біз қолдау күтетін бірден-бір есіміміз —***

***Көк пен жерді жаратқан Тәңір Иеміз!» (Забур жырлары 123:8)***

Мінажат ерлі-зайыптылар үшін не істейді және мінажат терапиясының нәтижелері қандай?

**Бірінші артықшылық**

**Мінажат бізді тең қылады**

Билік мәселесі - кім басқарады деген сұрақ - бұл отбасылық жанжалдардың жиі себептерінің бірі. Бірақ мінажатта сіз бір деңгейдесіз. Мінажат бізді кішіпейіл етеді, өйткені бұл бізді Құдайдың ұлылығы мен біздің мүмкіндіктеріміз шектеулі екенін мойындауға мәжбүр етеді. Бірде, Дәуіт бұл туралы былай деді: «Әкенің сәбиіне жаны ашығаны іспетті, Жаратқан Иеміз де Өзін қастерлегендерге Дәл сондай мейірім мен жанашырлық көрсетеді. Неден жаратылдық, соны түгел біледі, Топырақтан екеніміз Оның есінде.» (Забур жырлары 102:13-14)

**Екінші артықшылық**

**Мінажат - Көктегі Сотқа жол береді**

Мінажат эмоциялық қызуды азайтады. «Тәңірім, біз бұл мәселеге әртүрлі қараймыз, бірақ біз Сенің еркіңді білгіміз келеді. Бізден қандай әрекеттерді күтесің?» - деген кезде аргументтер біртіндеп төмендейді. Бірге мінажат ету ерлі-зайыптыларға диалогты бастауға көмектеседі, бұл арқылы ары қарай бізді игілікке әкеледі.

**Үшінші артықщылық**

**Мінажат – бірін-бірі түсінудің кілті**

Сіз жеке мінажат еткен кезіңізде, кез-келген дене тұрысында мінажат ете аласыз. Бірақ, жұбайыңызбен бірге мінажат еткенде, бірліктің белгісі ретінде қол ұстасып мінажат етуді ұсынамын. Егер сіз өз сезімдеріңізді Құдайға ашық және адал ашсаңыз, реніш білдіру қиынға түседі. Мінажат - сіздің жүрегіңіздің шерін алып тастайды, бұл сіздің қарым-қатынасыңызды жақсартады және араңызда ортақ келісімге келуге көмектеседі.

**Төртінші артықшылық**

**Мінажат – біздің жүрегімізді өзгертіп, рухымызды жұбатады**

Бұның мәні - сөздердің мағынасы туралы ойланбастан айта салуда емес, айтылған сөздер туралы терең ойланып, байыпты көзқараста болу. Бұл сіздің өміріңізді біртіндеп өзгертеді.

**Бесінші артықшылық**

**Мінажат - сырластық қатынасты қалпына келтіреді**

Кейбір мәліметтерге сәйкес, ерлі-зайыптылар қаншалықты діндар(религиозный) болса, олардың жыныстық қатынастары соғұрлым жақсы болатыны белгілі.

Осы жылдар ішінде мен мыңдаған ерлі-зайыптыларды отыз күн бойы осы мәселе бойынша тәжірибе жасауға шақырдым. Келесі отыз күн ішінде бірнеше минут бірге мінажат ету туралы өзара шешімге келіңіз. Сіз осы отыз күндік тәжірибені өткізуге батылыңыз барса, оны ешқашан тоқтатпайтыныңызға сенімдімін.